હા, કારણ કે લોકો મારે માટે જાતે જ અભિપ્રાય બાંધી લેતા હતા, જે મને નહોતું જોઈતું. હા, એ હકીકત છે કે કરોડો લોકોની લાગણી મારી સાથે છે, મને પ્રેમ કરે છે અને એ લોકોને કારણે જ હું આજે આગળ વધુ છું, પણ જ્યારે લોકો સેલિબ્રિટીને એક કૉમોડિટી તરીકે જોવા માંડે ત્યારે દુ:ખ થતું હોય છે. મારી ફૅમિલી કે મારે માટે ગંદવાડ મોઢામાંથી કાઢે એવા લોકોને મારે દુ:ખ નથી પહોંચાડવું, પણ દરેક વખતે લોકો મારા પર પથ્થર ફેંક્યા કરે એ પણ યોગ્ય નથી. હું તો લોકોને કહું છું કે જે કહેવું હોય એ આવીને મારા મોઢા પર કહો અને પછી મારો જવાબ સાંભળીને જે નિર્ણય લેવો હોય એ લો.